Lav et referat af nedenstående tekst:

Tekst:
Den danske verdensmester i Stand Up Padling, Casper Steinfath, er lige nu midt i sit rekordforsøg i at være den første i verden, der krydser Skagerrak på et surfbræt. 24-årige Casper Steinfath, begyndte sit togt klokken 01.20 natten til søndag. Han tog fra start en lille omvej mod nord for at ramme en vestgående strøm, der kunne bære ham videre. På vej op til strømmen padlede han cirka 6 kilometer i timen, men da han ved 04.30-tiden ramte strømmen, steg farten med det samme til 10 kilometer i timen. - Der er speed i Casper Steinfath, så vi forventer, at han rammer målet i Kristiansand Havn søndag mellem klokken 18 og 20. Tættere på 18.00 end 20.00, lyder vurderingen lige nu, siger pressechef Ole Wejse Svarrer fra Viking Crossing. Klokken 14.00 søndag var meldingen, at Casper Steinfath manglede små 40 kilometer. Klokken 16.00 mangler han godt 20 kilometer. TV Midtvest er med om bord på følgebåden. Du kan følge liveopdateringer her .

Referat:
Casper Steinfath har siden i nat tilbagelagt snart 110 kilometer på surfbræt i Skagerrak. Han regner med at gå i land i Norge mellem klokken 18.00 og 20.00.